Järgnev saade on valminud tänu J.Meyeri koostööpartnerite toele
IGAPÄEVAELU RÕÕMUD
Kristus me sees, auhiilguse lootus.
See sama vägi, mis äratas Kristuse surnuist,
elab ka meie sees ning elustab me surelikud ihud.
Küsimus on uskumises.
Tegu on teekonnaga, mida mööda võib igaüks minna.
Jumalal pole mingeid erilisi väljavalituid,
kelle heaks Ta midagi teistmoodi erilist teeks.
Ta teeb erinevaid asju läbi me kõigi
ja üks asi pole suurem kui teine.
Sa teed juba midagi suurt,
kui lihtsalt täidad seda, mida Jumal on sul palunud teha,
tehes seda just seal, kus oled.
Aamen?
Tahan lihtsalt lühidalt rääkida palvest ja uskumisest
ning kui oluline see on uskuda samal ajal, kui palud.
Kirjutasin oma märkmetesse:
"Palu, et Püha Vaim sind juhiks
ja oma seejärel kindlat veendumust, et Püha Vaim võib sind juhtida."
Mu arvuti grammatiline kontroll püüdis näidata seda mõtet kui veana
ja ma mõtlesin: "Siin pole ju ühtki kirjaviga.
Mis sel siis viga on?
Mis sel viga on?"
Ja siis ma nägin seda!
Isegi arvutid on vahel targemad kui me ise!
Olin kirjutanud: "Palveta, et Püha Vaim sind juhiks
ja ole seejärel veendunud, et üks päev see on võimalik."
Te ei saa ka sellele pihta, mis?
Teate, mis seal valesti on?
Kui ma palun, et miski nii oleks, siis pean ka uskuma, et nii on.
Kui ma palun kõikväelist Jumalat, et minust saab midagi,
siis ma ei usu, et võib-olla, aga et nii ongi.
"Jumal, aita mul muutuda!"
Kui see on mu palve, pean igapäevaselt kuulutama:
"Ma muutun iga päev Tema sarnaseks aust ausse."
Ma ei looda, et see juhtub kunagi, millalgi,
vaid kuna usk on kindel usaldus selle vastu, mida oodatakse,
siis usk puudutab alati "nüüd ja praegu" suhtumist.
Tegu pole eilse või homsega, vaid sellega, mis on nüüd ja praegu.
Osad teist ei jaga veel ikka matsu.
"Kuidas ma saan uskuda, et olen midagi või keegi, kui..."
Armas aeg!
On teil üldse aimu, kui mitmeid tuhandeid tunde
olen ma kulutanud mööda oma maja ringi käimisele,
kuulutades: "Ma olen Jumala õigus Jeesuses Kristuses."
"Ma ei ole süüdi. Ma ei ole hukkamõistetud."
"Jumal armastab mind.
Kõik mu vajadused on kaetud Tema armu rikkust mööda.
Mu lapsed on kõik päästetud ja täis Püha Vaimu.
Nad abielluvad uuestisündinud
ja Püha Vaimuga täidetud meeste-naistega."
Tead, kõik mu 4 last on olnud siin sellel konverentsil,
nii nagu ka mu miniad-väimehed ja mu 10 lapselast 11'st.
Tead, kui hea tunne see on?
Kuid see ei juhtunud mitte seetõttu, et mõtlesin endamisi halades:
"Ma loodan, et mu lapselapsed ei sattu jamadesse."
Ma palun kohe praegu,
et mu lapselapsedki abielluks uuestisündinud
ja Jumala Vaimuga täidetud meeste-naistega,
elades Jumalale ja tuues au Tema nimele.
Pead hakkama palvetama ja seda ka välja kuulutama.
Hakka uskuma! Ära ela hirmus!
"Ma nii kardan, et mu lapsed sattuvad jamadesse."
"Jumal, ma palun, et muudaksid asju, mis vajavad muutmist mu laste eludes
ja loodan, et ükspäev Sa teed seda!"
Ei!
Ma palun Su käest Jumal
ja usun, et toimetad selle kallal just praegu.
Vahet pole, kas olen seda näinud või tunnen selles osas midagi -
ma usun, et Sina toimetad selle kallal.
Tahan, et ammutaksid neid asju endasse just praegu!
Meil on ääretult raske uskuda asju, mida me ei näe või ei tunne.
Tahan jagada teiega pisut ajalugu.
Loodetavasti on see huvitav te jaoks, sest minu jaoks küll oli.
Olen mitmeid kordi lugenud raamatut:
"Saatan on maa peal täie elu ja tervise juures".
See oli üks esimesi raamatuid, mis mulle 1970'ndatel
seoses mu usueluga sügavamat huvi pakkus.
Kuni tolle ajani ma isegi ei teadnud, et Saatan on reaalselt olemas.
Ma isegi ei tea, mida ma arvasin.
Kogu see kujund punasest keebist, pikast sabast ja harulisest hargist käes
paneb meid arvama,
et Saatana näol on kui tegu mingi koomilise multikategelasega.
Kuid las ma öelda sulle midagi.
Saatan on maa peal täie elu ja tervise juures
ja sõltumata sellest, kas sulle meeldib see teema või mitte,
me peame temast rääkima.
Sest seni, kuni usklikud arvavad, et neil pole mingit vaenlast,
ei mõista nad ka, et nad on tegelikult sõjas,
kus tuleb õppida sõdima.
Me oleme sihtmärk!
Aamen?
Ja iga maa-ala, mille ühes või teises võtmes vallutad -
sa pead selle vallutamiseks kasvõi veidigi võitlema.
Osa sellest võitlusest on hoida kinni oma usust Jumalasse,
sõltumata, kuidas olukorrad välja näevad või tunduvad.
Usun, et me veedame vahel liiga palju aega
uskudes Jumalalt mingit asja,
selle asemel, et uskuda lihtsalt Jumalasse.
Mitte, et see oleks vale uskuda Jumalalt ka mingeid asju,
kuid ennekõike peame otsustama, et me usume Jumalat.
Lugesin sellest raamatust teatud järgnevaid asju ja mõtlesin,
et lisan need oma kõnele,
kuna minu meelest on need väga head.
1704. aastal oli üks mees Kant,
kes polnud liikunud oma kodust kaugemale kui 110 km.
Ta oli Saksa filosoof.
Ma ei tea, miks sõna "filosoof" meile nii väga muljet avaldab?
"Oo, ta on filosoof!"
Ma polnud selle tähenduses kindel, nii et otsustasin seda lähemalt uurida.
"Filosoof on isik, kes pakub ühte vaatenurka,
või teooriat
vastuseks mõnele sügavale küsimusele.
Filosoof on mõtleja."
No sel juhul oleme me kõik filosoofid,
sest meil kõigil on oma vaatenurgad ja teooriad erinevate asjade kohta.
Hoidku taevas aga selle eest,
kui kõik hakkaks uskuma seda, mida meie arvame!
"Filosoofia uurib loodust ja elumõtet.
Konkreetne vaatenurk -
inimene, kes sätib oma elu vastavalt mõistusele."
Armas aeg! See on küll hirmuäratav!
Kui mul vaid oleks aega lugeda teile ette mitmed piiblikohad,
mis räägivad mõistuslikkuse ohtudest.
Õpetussõnad 3:5 "Ära toetu omaenese mõistusele!
Õpi teda - Jumalat, tundma kõigil oma teedel,
siis ta teeb su teerajad tasaseks!"
Mulle meeldib, mida Paulus ütleb 1 Korintlastele 2:2
Me teame Piibli põhjal,
et Paulus oli iseenesest väga tark mees.
Ta oli väga kõrgelt haritud
ja teda peeti eeldavasti lausa geniaalseks meheks.
Usun, et ta oli enam kui hea mõtleja!
Kuid ometi ütleb ta 1 Korintlastele 2:2
"Sest ma otsustasin teada teie keskel ainuüksi Jeesusest Kristusest
ja temast kui ristilöödust."
Mulle meeldib see!
Lõpeta juba kord see püüe saada kõigest mõistusega aru
ning lihtsalt usu!
"Miks küll see võrratu kristlane suri
ja see paadunud patukott on endiselt elus?"
Sa ei nuputa seda iialgi välja!
Ja isegi, kui jõuadki enda arust mõne loogilise põhjuseni,
on see vale nagunii.
Mu vastus paljude nende asjade osas on: "Ma ei tea."
Küll aga tean ma Jumalat ja see on ka kõik, mida vajan.
Mul pole vastuseid kõigele ja ma ei tea, miks on nii või naa,
kuid ma tunnen Jumalat!
Ma tean, et Ta armastab mind ja mina Teda
ning et ma veedan igaviku koos Temaga,
mistõttu ma ei muuda oma maist elu õnnetuks vaid seetõttu,
et ma ei mõista asju, mis on liiga kõrged mu jaoks.
Ma ei tea, kas sa teadsid või ei,
aga Jumalale meeldivad müsteeriumid!
Ja mulle meeldib üks korralik müsteerium.
Nii et olen otsustanud -
see on osake Jumala loomusest minu sees. Müsteeriumid.
Selle asemel, et püüda neist sotti saada,
olen neist hoopis hämmingus.
"Aga kuidas on lood usuga, Joyce?"
Me ei saa kasutada oma usku vaid selleks,
et saada seda, mida tahame ja kuidas tahame,
olles segaduses, kui me seda ei saa.
Me küll usume sellesse, mida tahame,
aga kui me ka ei saa seda, ei kaota me siiski oma usku.
Kuulsite te mind?
Me küll usume sellesse, mida tahame; me usume parimat.
Mulle nii meeldib,
mida meie meeskonna pastor Mike Sheppard hiljaaegu
ühele me meeskonnaliikmele ütles, kes väga raskest ajast läbi läheb.
Ta ütles: "Usalda Jumala kõikväelisust ja sirutu välja Tema tõotuste poole."
See on ju hea!
"Usalda Jumala kõikväelisust ja sirutu välja Tema tõotuste poole."
Ma saan alati uskuma sellesse,
mida oma piiratud mõtlemisega tajun, et võiks olla Jumala parim mu jaoks,
kuid samas see saab alati puudutama mu mugavustsooni.
Kuid kui imeline see on lihtsalt usaldada Jumalat.
Osad teist peaks lihtsalt puhkama veidi.
Te jäite kuidagi liiga vaikseks ja see on hirmutav.
Te mõtlete nende asjade üle, kas pole? Niimoodi suud ammuli...
"Kuidas ma küll saan uskuda midagi, mida ma ei näe ega tunne?
Ja sa tahad öelda, et pean elama oma elu ilma,
et püüaksin asjadest sotti saada?
Ja vahet isegi pole, kas saan neist sotti või mitte,
peaasi, et veedan igaviku koos Jumalaga?"
Las ma öelda sulle midagi.
Kui tahad põhjustada Saatanale šoki, siis see on see viis, kuidas seda teha!
Lihtsalt ütle talle: "Kõmmuta palju tahes!
Mul savi, mida sa teed,
sest ma usun Jumalasse kuni oma viimse hingetõmbeni
ja veedan seejärel kogu oma igaviku taevas."
Kui Jumal annab mulle, mida tahan, siis ma usun Temasse
ja kui ka mitte, siis usun, et Ta teab midagi, mida ma ei tea
ja ma usaldan Teda sellegipoolest!
Kuulge, me peame täiskasvanuks saama!
Saama üle sellisest abitust, vinguvast kristlusest
ja haarama oma mõõgad.
Nii et aidaku mind Jumal!
Mul on veel 15 minutit, et lõpetada oma 4-tunnine sõnum.
Nii et siis see Kant vend,
kes püüdis meile tõestada, et me ei suuda,
oli filosoof.
Maailm on neid täis.
Kant'i algne mõtteviis pakkus välja vaatenurga,
mis mõjutab isegi kaasaja ühiskonda.
Ta seadis kahtluse alla,
kas inimene peaks võtma vastu midagi,
mis ületab tema viite meelt.
Ehk teisisõnu,
kui ta ei saanud midagi näha, kuulda, kompida, haista või maitsta,
ei saanud see ka olla päris.
Mina siin õhutan inimesi üles uskuma Jumalat;
uskuma seda, mida Ta Sõna ütleb
ja seda sõltumata sellest,
mida sa saad näha, kuulda, kompida, haista või maitsta.
Kuid see mees ütles, et kui need asjad pole võimalikud,
ei saa ka tegu olla millegagi, mis on olemas.
Kant uskus, et absoluutset tõde pole olemas,
nagu ka põhjust ja tagajärge mitte,
kui inimene ei saa neid oma viie meelega kogeda.
Tõeline vabadus pidavat peituma vaid moraalsetes tõekspidamistes,
mis eksisteerivad inimeses endas.
Ehk teisisõnu,
sa võid teha, mida iganes, mis sulle õigena tundub.
See on esimene taoline mees, kellest räägitakse,
nii et ma ei tea, kas enne teda võis olla veel kedagi tema sarnast?
Kuid selle mehe,
kes ei jõudnud oma kodust kaugemale kui vaid 110 km raadiuses,
tema teooria hakkas levima ja inimesed võtsid selle omaks.
See on see, kui salakaval Saatan on.
Siis aga tuli mängu järgmine vend järgmise mõttepommiga.
Tema nimi oli Hegel ja tema elas 18. sajandil.
Ta võttis Kanti ideed ja mõtted,
kandes neid edasi
ja luues jõhkra ja vägivaldse pärandi,
mis tungib läbi isegi veel meie sajandil.
Teda peeti Saksamaa filosoofiliseks diktaatoriks
ja ta uskus, et üks idee või fakt, mis töötab teise idee või fakti vastu,
toob esile uue fakti.
Uued faktid omavahel seotuna toovad aga taas esile midagi uut.
Tead, mis?
See võib toimida kemikaalide, aga mitte Jumala Sõnaga!
Las ma tuua ühe näite,
mis räägib sellest, mida taoline mõtteviis võib esile tuua.
Kui ma oleks nüüd see filosoof, siis ma ütleks:
"Kuigi Jumala Sõna ütleb, et me ei tohi abielu rikkuda,
siis tänapäeval on see siiski lubatud,
kuna me elame uuel ajastul, kus kõik seda teevad."
Te ei kuulnud mind.
See on see rumalus, millega tänapäeval tegelema peame.
Jah, ma võin nüüd järgnevaga kedagi pahandada, kuigi ma ei tahaks
aga ma annan kord vastust Jumala ees,
kui ma ei kuuluta piisavalt julgeid sõnumeid,
mis paneb inimesed peatuma ja mõtlema oma käitumise üle.
Kuidas me küll julgeme nimetata endid kristlasteks,
elades samal ajal nii nagu maailm
ning andes sellele mingi filosoofilise põhjenduse,
öeldes, et see kõik on igati OK.
On teil üldse aimu,
kui paljud tänapäeva inimesed elavad enne abiellumist koos?
See on täiesti metsik!
Ja teate, mis? Neil pole vähimalgi määral häbi
ja neil on ükskõik, kas sellest teatakse või mitte.
See on kui mingi normaalne, igapäevane asi.
Taoline mõtteviis võetakse tasapisi omaks,
nii et isegi kogudus
ei näe selles enam mingit erilist probleemi.
Ma ei taha lõpetada tänast sõnumit mustades nootides,
aga - me peame lõpetama taolise käitumise.
Aamen?
"Nojaaa, aga me elame siiski 21. sajandil!"
Mul täiesti ükskõik!
Minu poolest olgu või 50. sajand!
Jumal ei muutu!
Tema Sõna ei muutu!
Ja mul on täiesti ükskõik, kui kaasaegsed me ka poleks.
Jah, me oleme oma teenistuses ka muutnud teatud asju.
Oleme muutnud oma lava kujundust, ma kannan teistsuguseid riideid,
meil on kaasaegsem muusika jne.
Sest me tahame köita ka noori.
Kuid, ükskõik, kui palju me ka ei muudaks välist kesta -
me ei tohi muuta oma sõnumit ega moraalseid tõekspidamisi!
Jah, ma muudan kuulutatava evangeeliumi pakendit,
et see oleks kõigile vastuvõetav,
kuid andku Jumal mulle armu,
et ma ei läheks kunagi kompromissile oma moraalsete tõekspidamiste osas
ainuüksi seetõttu, et maailm seda teeb!
Vale on ikka vale.
Varastamine on ikka varastamine.
Ebamoraalsus on ikka ebamoraalsus.
Ajaloost on näha, et mida haritumaks inimesed said,
seda enam nad hülgasid absoluutseid tõdesid.
Mis aga minusse puutub, siis olen enam kui veendunud,
et Piibel ehk Jumala Sõna vastab 100% tõele.
See on see, millele mu elu tugineb.
Peame otsustama, mille järgi ja nimel elame.
Mina olen otsustanud, et isegi, kui elan 100-aastaseks...
Varem ütlesin alati, et elan 93-aastaseks.
Ma isegi ei tea, kust see tuli, kuid see kuidagi tundus nii.
Siis aga otsustasin, et valmistan Saatanale peavalu
ja elan hoopis 100-aastaseks.
Kuid isegi, kui elangi 100-aastaseks,
pole see igavikuga võrreldes midagi!
See pole igaviku kõrval midagi!
Mitte midagi!
Mul pole enam aega, et see kõik siin lõpuni lugeda.
Siis tuli veel mingi kolmas mees mängu,
kes kirjutas omakorda igasugu jama kokku.
Ja siis veel Marx ja Lenin ja...
Aga vaatame korra Darwinit.
Nüüd oleme omadega 19. sajandis.
Naljakas on see,
et seda kutsutakse endiselt evolutsiooni teooriaks.
See on lihtsalt midagi,
mida keegi oma arust nutikas sell otsustas mõelda ja arvata.
Darwin ütles: "Kõik eluvormid, sh inimene,
on saanud alguse madalamatest eluvormidest,
mis on lihtsalt edasi arenenud."
See tähendab seda, et võib-olla olin kunagi mõni taim.
Ma ei tea.
Võib-olla olin algselt kaktus
ja hiljem sai minust mõni kenam taim isegi koos õiega.
Ja mine tea, ehk saab minust üks päev puu?
Ja seejärel viljapuu.
Siis aga saab minust putukas.
Seejärel aga veelgi suurem putukas.
Ja kui ma peaks piisavalt kaua elama, saab minust üks päev ahv.
Ja siin ma lõpuks olen - täitsa inimene!
Ma küll ei tea, kuhu siit veel edasi minna?
Et siis päriselt või? Ikka kohe päriselt?
Oleme me tõesti nii rumalad?
Kui me poleks loodud Jumala poolt,
oleksime me arenenud madalamatest eluvormidest.
Kuid asja tuum on selles,
et kui inimene on arenenud loomast,
siis ta võiks ju ka sama hästi käituda loomana.
Kui mul pole kindlat eesmärki või saatust,
pole elul ka minu jaoks tõelist tähendust.
Ja siis on siin öeldud järgmist:
"See kõik viib tavaliselt ebamoraalse käitumiseni,
meeltesegaduse ja meeleheiteni."
Me kuuleme sellest meeltesegadusest igal pool!
Tänapäeva lapsed lähevad kooli ja saavad teada,
et neil peab olema oma seksuaalne orientatsioon.
Meil pole meeltesegaduse ega orientatsiooniga probleeme,
kui me teame, kes me oleme Kristuses.
Aamen?
Ma ei pea olema segaduses, kui tean, kes ma olen Kristuses.
Kõik need valed,
mida Saatan on immutanud ühiskonda
kõik need aastad,
on põhjuseks, miks me maailm on täna omadega nii metsas.
See on see, miks ühiskond on nii sassis.
See on põhjus, miks inimesed tapavad üksteist,
miks mehed vägistavad naisi ja miks üldse igasugu asju juhtub.
Peame ikka Freud'i ka üle vaatama.
Armas aeg!
Tema oli psühhoanalüüsi looja.
Muide, kõik need mehed olid ateistid.
Igaüks neist oli ateist.
Freud samuti, käies välja teooria,
kuidas ravida vaimsete häiretega inimesi.
Tema ideed lõid aluse tänapäeva kõike-lubavale ühiskonnale
mille keskel me täna elame.
"Inimrassi motiveerib eelkõige nauding."
Olen sellega ses' mõttes nõus,
et kui meil pole Jumalat, siis tahamegi kõike muud nautida.
"Kõik algab ja lõppeb seksiga."
See pole minu poolt väljamõeldud!
"Inimene on rõhutud ühiskonna ja oma alateadlike tungide poolt,
mida põhjustavad rahuldamata erootilised ihad."
Ehk teisisõnu - ühiskonnal on nii palju reegleid ja juhiseid,
nii et mees või naine, kes hoolib vaid seksist,
aga kes ei saa reeglite tõttu teha, mis iganes pähe tuleb,
tunneb end rõhutuna ja jääb seetõttu vaimselt haigeks,
vajades seetõttu ka psühhoanalüüsi.
Kuulge rahvas, te olete targemad veel kui mina -
kas see mitte ei vasta tõele?
See vastab tõele.
Ja me veel imestame, miks me ühiskond nii metsas on?
Piisab vaid sellest, kui vaadata päev otsa telekat
ja mõista, kui imelikuks kõik see lugu on muutunud.
Ükski telesaade ei jõua kesta veel 2 minutitki,
kui keegi juba kellegagi voodisse hüppab.
See on lihtsalt jäle!
Täiesti jäle!
Maailm aga kutsub kokku mingeid ekspertide paneele,
saamaks aru, miks kõik tapavad kõiki,
miks mehed vägistavad naisi
ja koolilapsed sooritavad enesetappe.
Las ma ise olla selleks eksperdiks hetkeks
ja pakkuda teile uut teooriat.
Alguses lõi Jumal taeva ja maa.
Temas on elu ja ilma Temata pole mingit elu!
On aeg ajada end püsti ja olla tõelised usklikud!
Me ei pea mitte uskuma seda, mida maailm või valitsus ütlevad,
vaid me peame uskuma seda, mida Jumal ja ainult Jumal ütleb.
Aamen?
Kiitkem ja tänagem Jumalat!
Jumal on meile juba andnud kõik, mida vajame, et olla elus edukad.
Kuid sageli on me hirm ja ebapädevus need,
mis hoiavad meid kogemast seda, mis Jumalal on varuks me jaoks.
Peame mõistma, et see sama vägi, mis äratas Kristuse surnuist,
elab ka meie sees.
Täna pakume sulle õpetust, mis usun, saab olema sulle abiks
minemaks maailma ja olema see, kes Jumal tahab, et sa oleks.
See on "Julge, enesekindel ja vapper"
Usun, et me kõik vajame neid.
Komplektis on 5 CD,
millele lisaks saadame sulle ka kandekoti,
milles kanda nii oma materjale, või mida iganes muud.
Aitäh, et olid meiega!
Me armastame sind, oleme tänulikud su panuse eest
ning kõige selle põneva eest, mida Jumal on su elus tegemas.
Oled sa valmis ületama oma hirmud ja jätma ebakindlused selja taha?
Joyce'i 5'CD seeria "Julge, enesekindel ja vapper"
aitab sul oma hirmudega otse silmitsi seista.
Ära lase millelgi hoida sind eemal Jumala tahte täitumisest su elus!
Tellimisinfo nähtav ekraanil.
Haara sõbrad kaasa ning tulge koos "Armasta elu!" naistekonverentsile!
Kümme korda energilisem kui arvasin, et see saab olema.
Isiklikult kohal olles koged nii palju enamat.
Seetõttu käingi sellel iga aasta.
Jumal, tahan, et juhiksid ja juhataksid mind.
Tahan teha seda, mida sina tahad, et ma teeksin,
ükskõik, mis see ka maksma ei lähe.
Palju uusi sõpru!
Täpsem info uute konverentside kohta Joyce'i kodulehelt joycemeyer.org
Tänu teie abile
kogeme J.Meyeri teenistusena tõelist au ja eesõigust
hoolida neist lastest siin Indias.
Imelised lapsed, kellesse lihtsalt ära armuda.
Vaadake neid armsaid nägusid ja naeratusi!
Iga lapse lugu on väärt kuulmist.
Muide, 9 neist õpilastest lähevad peagi suurlinna ülikooli.
"Igapäevaelu rõõmud" ajakiri
Head uudised posti teel
Julgustavad artiklid Joyce'lt
Raportid "Lootuse käsi" töö kohta
Ülevaade telekavast
Esita oma tasuta tellimus kodulehe kaudu joycemeyer.org
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele